Neuvoston päätelmät yritystoimintaan liittyvien palvelujen kilpailukyvystä



Virallinen lehti nro C 086 , 06/04/2004 s. 0009 - 0010



Neuvoston päätelmät yritystoimintaan liittyvien palvelujen kilpailukyvystä (2004/C 86/03) NEUVOSTO, joka 1. PALAUTTAA MIELEEN - palvelujen keskeisen merkityksen Euroopan talouselämälle ja niiden tarjoamat mahdollisuudet tuottavuuden kasvuun ja työpaikkojen luomiseen ottaen erityisesti huomioon Lissabonin strategian tavoitteiden saavuttaminen; - integroidun kilpailukykystrategian yhteydessä toteutettavat toimet teollisuuden ja yritysten yleisen kilpailukyvyn parantamiseksi, turvallisten ja suotuisten perusedellytysten edistämiseksi ja yrittäjyyden kannustamiseksi. 2. ON TYYTYVÄINEN komission tiedonantoon yritystoimintaan liittyvien palvelujen kilpailukyvystä(1) ja niiden vaikutuksesta eurooppalaisten yritysten tulokseen(2) ja MYÖNTÄÄ, että komission määrittämillä toimenpiteillä voidaan lisätä tuottavuuden kasvua ja työllisyyttä. 3. MYÖNTÄÄ, että ehdotetulla puitedirektiivillä sisämarkkinoiden palveluista on suuri merkitys yritystoimintaan liittyvien palvelujen kilpailukyvyn parantamiselle ja AIKOO tarkastella kyseistä ehdotusta ensitilassa. 4. ON tämän vuoksi TYYTYVÄINEN komission aikeeseen perustaa tavoitteellinen yritystoimintaan liittyviä palveluja koskeva Eurooppa-foorumi, jonka tarkoituksena on kuulla tehokkaasti asianosaisia ja muita asiantuntijoita yritystoimintaan liittyviä palveluja koskevan toimintasuunnitelman laatimisen yhteydessä. 5. Komission arvion perusteella ja yritystoimintaan liittyvien palvelujen kilpailukyvyn parantamista ajatellen KOROSTAA erityisesti, että Euroopan tasolla on toteutettava toimia, joilla: - kehitetään sisämarkkinoita ja kilpailun perusedellytyksiä yritystoimintaan liittyvien palvelujen osalta kilpailun parantamiseksi, markkinoiden yhdentymisen tehostamiseksi ja maailmanlaajuisiin kilpailuhaasteisiin vastaamiseksi; - edistetään elinikäistä oppimista ja työntekijöiden taitojen ajantasaistamista sekä tehostetaan tieto- ja viestintätekniikan käyttöä liike-elämässä tuottavuuden lisäämiseksi; - parannetaan yritystoimintaan liittyvien palvelujen ja elinkeinoelämän muiden alojen, erityisesti tehdasteollisuuden ja julkisen sektorin, välisten yhteyksien ymmärrystä; - parannetaan tilastotietojen laatua: yritystoimintaan liittyvillä palveluilla on huomattavaa taloudellista merkitystä EU:lle. Laadukkaammat tiedot ja taloudelliset analyysit ovat keskeisiä välineitä pyrittäessä lisäämään tietoa ja määritettäessä poliittisia vaihtoehtoja. Tilastotietoja olisi kuitenkin voitava parantaa mahdollisimmin vähin hallinnollisin kokonaisrasittein; - kannustetaan tutkimus- ja kehitystoimintaa ja muuta kuin teknologista innovaatiota, palvelutuotteita koskevien vapaaehtoisten normien laatimista ja yritystoimintaan liittyvien palvelujen kehittämistä edelleen alueellisilla ja paikallisilla markkinoilla. 6. ODOTTAA hyvin kohdennetun yritystoimintaan liittyviä palveluja koskevan toimintasuunnitelman ja siihen liittyvän aikataulun kehittämistä ja ON TYYTYVÄINEN, että komissio aikoo esittää sen vuoden 2005 alkupuolella täydentämään ehdotettuun palveluja koskevaan puitedirektiiviin sisältyviä toimenpiteitä. (1) Yritystoimintaan liittyviin palveluihin kuuluu komission tiedonannossa määritellyn mukaisesti neljä pääasiallista toimialaa: yrityspalvelut, jakelukauppa, verkostopalvelut ja rahoituspalvelut, jotka kaikki toimivat erilaisissa markkinaympäristöissä. (2) Asiak. 15933/03 COMPET 82 MI 316 IND 182 ECO 270.